

### REPUBLIKA HRVATSKA

VARAŽDINSKA ŽUPANIJA

**GRAD LEPOGLAVA**

Antuna Mihanovića 12

42250 Lepoglava

tel. 042 770 411, fax 042 770 419

email : [lepoglava@lepoglava.hr](mailto:lepoglava@lepoglava.hr)

Gradsko vijeće

Klasa:

Urbroj:2186/016-03-17-1

Lepoglava

Na temelju odredbe članka 42. Zakona o lokalnim porezima (''Narodne novine'' br. 115/16), članka 35. Zakona o lokalnoj i područnoj (regionalnoj) samoupravi (''Narodne novine'' br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15) i članka 22. Statuta Grada Lepoglave („Službeni vjesnik Varaždinske županije“ broj 6/13, 20/13, 33/13-ispravak i 31/14 - pročišćeni tekst), Gradsko vijeće Grada Lepoglave na 28. sjednici održanoj \_\_\_\_\_\_\_\_\_\_godine, a nakon provedenog postupka savjetovanja sa zainteresiranom javnošću, donosi

**ODLUKU**

**o gradskim porezima**

1. **OPĆE ODREDBE**

**Članak 1.**

Ovom se Odlukom propisuju vrste poreza koji pripadaju Gradu Lepoglavi, obveznici plaćanja, porezna stopa i osnovica, stope i visina poreza te način obračuna i plaćanja poreza u skladu sa Zakonom o lokalnim porezima kako slijedi:

1. prirez porezu na dohodak,

2. porez na potrošnju,

3. porez na kuće za odmor,

4. porez na korištenje javnih površina.

**Članak 2.**

Grad Lepoglava dužan je uvesti i naplaćivati porez na nekretnine.

1. **PRIREZ POREZU NA DOHODAK**

**Članak 3.**

Prirez porezu na dohodak plaćaju obveznici poreza na dohodak s područja grada Lepoglave sukladno odredbama Zakona o lokalnim porezima (''Narodne novine'' br. 115/16), Zakona o porezu na dohodak (»Narodne novine« br. 115/16) i Pravilnika o porezu na dohodak (''Narodne novine'' br. 1/17).

**Članak 4.**

Osnovica prireza porezu na dohodak je porez na dohodak utvrđen sukladno Zakonu o porezu na dohodak i Pravilniku o porezu na dohodak.

**Članak 5.**

Prirez porezu na dohodak plaća se po stopi od 8% na osnovicu iz članka 4. ove Odluke.

Prirez porezu na dohodak prihod je proračuna grada Lepoglave.

Poslove u vezi s utvrđivanjem i naplatom prireza porezu na dohodak obavlja Ministarstvo financija, Porezna uprava.

1. **POREZ NA POTROŠNJU**

**Članak 6.**

Porez na potrošnju plaća se na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholnih pića u ugostiteljskim objektima, a koji se nalaze na području grada Lepoglave.

**Članak 7.**

Obveznik poreza na potrošnju iz članka 6. ove Odluke je pravna i fizička osoba koja pruža ugostiteljske usluge, a koji se nalaze na području grada Lepoglave.

**Članak 8.**

Osnovica za porez na potrošnju iz članka 6. ove Odluke je prodajna cijena pića koja se proda u ugostiteljskim objektima, a u koju nije uključen porez na dodanu vrijednost.

**Članak 9.**

Porez na potrošnju plaća se po stopi od 3%

**Članak 10.**

Porez na potrošnju iskazuje se na Obrascu PP-MI-PO i predaje do 20. dana u mjesecu za prethodni mjesec. Obračunati porez na potrošnju obveznik poreza plaća do posljednjeg dana u mjesecu za prethodni mjesec.

Poslove u vezi s utvrđivanjem i naplatom poreza na potrošnju obavlja Ministarstvo financija, Porezna uprava.

1. **POREZ NA KUĆE ZA ODMOR**

**Članak 11.**

Porez na kuće za odmor plaćaju pravne i fizičke osobe koji su vlasnici kuća za odmor, a koje se nalaze na području grada Lepoglave.

**Članak 12.**

Porez na kuće za odmor plaća se u iznosu od 6,00 kuna/m2 godišnje po metru korisne površine kuće za odmor.

**Članak 13.**

Porez na kuće za odmor ne plaća se na kuće za odmor koje se ne mogu koristiti (zbog starosti i trošnosti, zbog ratnih razaranja i prirodnih nepogoda npr. poplava, požara, potresa).

Porez na kuće za odmor ne plaća se niti na kuće za odmor za vrijeme dok su u njima smješteni prognanici i izbjeglice te na odmarališta u vlasništvu Grada Lepoglave koja služe za smještaj djece u dobi do 15 godina starosti.

**Članak 14.**

Obveznici poreza na kuće za odmor moraju nadležno] ispostavi Porezne uprave dostaviti podatke o kućama za odmor, koji se odnose na mjesto gdje se nalaze ti objekti, te korisnu površinu, kao i podatke o poreznom obvezniku, najkasnije do 31. ožujka godine za koju se utvrđuje porez na kuće za odmor. Porez na kuće za odmor plaća se u roku 15 dana od dana dostave rješenja o utvrđivanju tog poreza.

1. **POREZ NA KORIŠTENJE JAVNIH POVRŠINA**

**Članak 15.**

Porez na korištenje javnih površina plaćaju pravne i fizičke osobe koje privremeno koriste javne površinu na području grada Lepoglave.

Javnom površinom, u smislu ove Odluke, smatraju se javne površine definirane relevantnim zakonskim odredbama te utvrđene Odukom o komunalnom redu i neizgrađeno građevinsko zemljište u vlasništvu Grada Lepoglave.

Privremenim objektima, u smislu ove Odluke, smatraju se kiosci, manji montažni objekti, pokretne naprave i ugostiteljske terase, definirane Odlukom o komunalnom redu grada Lepoglave i relevantnim zakonskim odredbama.

**Članak 16.**

Za korištenje javnih površina, ovisno o namjeni, utvrđuje se visina poreza na korištenje javnih površina kako slijedi:

|  |  |
| --- | --- |
| 1.kiosci, montažni objekti | 30,00 kn / m2 / mjesečno |
| 2.ugostiteljske terase (od 1.04. do 31.10.) | **15,00 kn / m2 / mjesečno** |
| 3.ugostiteljske i slične pokretne prikolice | **20,00 kn / m2 / dnevno** |
| 4.šatori u kojima se obavlja ugostiteljska djelatnost | **10,00 kn / m2 / dnevno** |
| 5.cirkusi, luna park, zabavne radnje i slično | **300,00 kn / dnevno** |
| 6.prigodne prodaje na stolovima, klupama i štandovima ili bez postavljanja pokretnih naprava | **20,00 kn / m2 / dnevno** |
| 7.postavljanje stolova, klupa ili štandova u svrhu izborne promidžbe | **15,00 kn / m² / dnevno** |
| 8.zamrzivači, uslužne naprave | **5,00 kn / m2 / dnevno** |
| 9.javne površine ispred trgovina koja se koriste za izlaganje i prodaju robe | **1,00 kn / m2 / dnevno** |
| 10.javne površine koje se koriste za utovar, istovar i smještaj građevinskog materijala, postavu skela, ograda gradilišta te u svrhu izvođenja građevinskih radova | **1,00 kn / m2 / dnevno** |
| 11.javne površine koje se koriste radi građenja, rekonstrukcije i održavanja komunalne i druge infrastrukture te izvođenja istraživačkih i drugih građevinskih radova | **1,50 kn / m2 / dnevno** |
| 12.postavljanje reklamnih i oglasnih panoa, ploča i drugih objekata koji služe informiranju i reklamiranju | **1,00 kn / dnevno, paušal** |
| 13.putokazi i slične naprave na javnim površinama | **1,00 kn / dnevno, paušal** |
| 14.pokretne trgovine | **200,00 kn / mjesečno, paušal** |
| 15.izlaganje robe bez mogućnosti prodaje | **5,00 kn / m² / dnevno** |

Za višednevno korištenje javne površine (minimalno tri dana) iz stavka 1. točke 3., 4. i 6. ovog članka, utvrđuje se porez na korištenje javne površine od 5,00 kn / m2 za svaki dan korištenja.

**Članak 17.**

Za korištenje javne površine podnosi se zahtjev gradskom upravnom tijelu nadležnom za komunalne poslove, sukladno Odluci o komunalnom redu.

Gradsko upravno tijelo nadležno za komunalne poslove rješenjem odobrava privremeno korištenje javne površine, sukladno Odluci o komunalnom redu i ovoj Odluci.

Ukoliko podnositelj zahtjeva ima dospjelog dugovanja prema Gradu Lepoglavi s bilo koje osnove, ne može se odobriti korištenje javne površine.

Poslove u vezi s naplatom poreza na korištenje javne površine obavlja Odsjek za proračun i financije Jedinstvenog upravnog odjela Grada Lepoglave.

**Članak 18.**

Iznimno od odredaba članka 17. ove Odluke, gradonačelnik može odobriti privremenu uporabu javne površine i osloboditi obveznika plaćanja poreza na korištenje javne površine, u svrhu održavanja akcije zaštite okoliša, humanitarne, kulturne, sportske i druge akcije od interesa za Grad Lepoglavu te za manifestacije za koje je organizator i pokrovitelj.

1. **POREZ NA NEKRETNINE**

**Članak 19**.

Posebnom odlukom Gradskog vijeća uredit će se detaljnije sva pitanja utvrđivanja i naplate poreza na nekretnine sukladno odredbama Zakona o lokalnim porezima (''Narodne novine'' br. 115/16).

1. **PRIJELAZNE I ZAVRŠNE ODREDBE**

**Članak 23.**

Kaznene i prekršajne odredbe te odredbe o zastari, obnovi postupka i žalbenom postupku propisane Zakonom o porezu na dohodak i Zakonom o lokalnim porezima jednako se primjenjuju i za poreze propisane ovom Odlukom.

**Članak 24.**

Ova Odluka stupa na snagu u roku od osam dana od dana objave u Službenom vjesniku Varaždinske županije, osim odredbi o prirezu porezu na dohodak koje stupaju na snagu prvog dana u mjesecu nakon mjeseca objave u Narodnim novinama.

**Članak 25.**

Postupci utvrđivanja poreza na kuće za odmor započeti po Zakonu o lokalnim porezima (''Narodne novine'' 115/16) i ovoj Odluci, a koji nisu dovršeni do 1. siječnja 2018. dovršit će se po odredbama Zakona o lokalnim porezima i ove Odluke.

Rješenja o korištenju javne površine koja su donijeta do dana stupanja na snagu ove Odluke ostaju na snazi.

Rješenja o odobravanju pokretne prodaje na području grada Lepoglave izdana do dana stupanja na snagu ove Odluke moraju se uskladiti s ovom Odlukom najkasnije u roku od 3 mjeseca od dana stupanja na snagu ove Odluke. Ukoliko ovlaštenici pokrene prodaje ne pristaju na uvjete propisane ovom Odlukom, Rješenja o odobravanju pokretne prodaje na području grada Lepoglave će se staviti van snage.

**Članak 26.**

Odredbe članaka 11. – 14. ove Odluke prestaju važiti 1. siječnja 2018. godine.

**Članak 27.**

Danom stupanja na snagu ove Odluke prestaje važiti Odluka o gradskim porezima (''Službeni vjesnik Varaždinske županije'' broj 25/01, 19/07 i 25/10) i Odluka o prirezu poreza na dohodak (''Službeni vjesnik Varaždinske županije'' 28/06).

**Članak 28.**

Ova Odluka objavit će se u Narodnim novinama i Službenom vjesniku Varaždinske županije.

**GRADSKO VIJEĆE GRADA LEPOGLAVE**